Yawan shigowar baki ya sanya cutar Kanjamau ta zama ruwan dare a jihar Akwa Ibom ▷ Legit.ng
Yawan shigowar baki ya sanya cutar Kanjamau ta zama ruwan dare a jihar Akwa Ibom
6 months ago 34 views by Ishaq Ismail
A sanadiyar sakamakon binciken da aka gudanar kan yaduwar cutar kanjamau a Najeriya, gwamnatin jihar Akwa Ibom ta alakanta yadda cutar kanjamau ta zama ruwan dare a fadin jihar da yawan shigowar baki.
Binciken da hukumar kula da yaduwar cutar kanjamau a Najeriya ta gudanar a kwana-kwanan nan ya tabbatar da cewa, jihar Akwa Ibom ta yiwa sauran jihohin Najeriya zarra da fintinkau ta fuskar yawan adadi na masu dauke da kwayoyin cutar mai karya garkuwar jiki.
Gwamnan jihar Akwa Ibom; Udom Gabriel Emmanuel
Kimanin kaso 5.5 cikin 100 na adadin al'ummar Najeriya masu dauke da kwayoyi na cutar kanjamau sun kasance a jihar Akwa Ibom, inda jihar Benuwai ke take ma ta baya da kaso 5.3 kamar yadda sakamakon binciken da aka wassafa a ranar 14 ga watan Maris ya bayyana.
A yayin da jihar Akwa Ibom ta kasance a mafi kololuwar mataki na yawan adadin al'umma masu dauke da kwayoyi na cutar kanjamau, kwamishinan lafiya na jihar, Dominic Ukpong yayin ganawar sa da manema labarai ya yi sharhi akan wannan mummunan kalubale.
Mista Ukpong yayin bayar da tabbacin sa akan yadda ake samun rangwami na yawan adadin masu dauke da cutar kanjamau a jihar Akwa Ibom, ya ce yawaitar yaduwar cutar na da alaka mai girman gaske da yadda ake samun shigowar baki daga dukkanin lunguna da sako da ta kunsa.
KARANTA KUMA: Boko Haram: Rayukan Yara 432 sun salwanta a Arewa maso Gabas cikin shekarar 2018 - UNICEF
Kazalika kwamishinan na lafiya ya bayar da tabbacin sa a kan yadda gwamnatin jihar tare da hadin gwiwar hukumomi, kungiyoyi da kuma cibiyoyin lafiya na duniya wajen daura damara tare da shimfida matakan tsaro na dakile yaduwar cutar kanjamau mai karya garkuwar jiki.
Akwa Ibom State News TodayHausa NewsTsaron LafiyaNeman LafiyaLalata
Yanzu Yanzu: Kungiyar kwadago ta sake gabatar da wani muhimmin bukata a gaban gw...
9 minutes ago 28 views
Shekaru 5 da sace 'yan matan Chibok: Gwamnatin Buhari ta gaza - BBOG